b'\n_START_ARTICLE_\nPavel Nikolajevi\xc4\x8d \xc4\x8coglokov\n_START_SECTION_\n\xc5\xbdivljenje\n_START_PARAGRAPH_\n8. junija 1790 je kot poro\xc4\x8dnik vstopil v Pskovski mu\xc5\xa1ketirski polk; slednji je bil med 5. julijem 1762 in 29. novembrom 1796 preoblikovan v pehotni polk. Leta 1790 se je boril proti \xc5\xa0vedom, \xc4\x8dez \xc5\xa1tiri leta proti Poljakom._NEWLINE_7. novembra 1800 je bil povi\xc5\xa1an v generalporo\xc4\x8dnika in 12. oktobra 1803 je postal poveljnik Keksgolmskega mu\xc5\xa1ketirskega polka. Sodeloval je v bojih proti Francozom v letih 1805 in 1807 kot poveljnik Pernovskega mu\xc5\xa1ketirskega polka in se odlikoval v vojni proti \xc5\xa0vedom (1808-09); posledi\xc4\x8dno je bil 24. junija 1808 povi\xc5\xa1an v generalmajorja._NEWLINE_Sprva je bil med veliko patriotsko vojno poveljnik polka, nato pa 1. brigade 11. pehotne divizije, nakar pa celotne divizije. Za zasluge med vojno je bil 8. oktobra 1813 povi\xc5\xa1an v generalporo\xc4\x8dnika._NEWLINE_Po vojni je bil poveljnik 1. grenadirske divizije._NEWLINE_23. septembra 1818 je bil upokojen iz voja\xc5\xa1ke slu\xc5\xbebe zaradi bolezni.'